ΑΠΟΦΑΣΕΙΣ
Αριθμ. απόφ. 10/107
Επικαιροποίηση του Εσωτερικού Συστήματος Διασφάλισης Ποιότητας (ΕΣΔΠ) του Δημοκριτείου
Πανεπιστημίου Θράκης (ΘΕΜΑ Β8-Διοικητικά).
Η ΣΥΓΚΛΗΤΟΣ ΤΟΥ ΔΗΜΟΚΡΙΤΕΙΟΥ
ΠΑΝΕΠΙΣΤΗΜΙΟΥ ΘΡΑΚΗΣ
Έλαβε υπόψη:
1) Το ν.δ. 87/1973 «Περί ιδρύσεως Πανεπιστημίων εις
Θράκην και εις Κρήτην» (Α’ 159).
2) Τα άρθρα 5 και 9 του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α’ 131).
3) Το π.δ. 86/2013 «Συγχώνευση Τμημάτων, ίδρυση συγκρότηση - ανασυγκρότηση Σχολών στο Δημοκρίτειο
Πανεπιστήμιο Θράκης» (Α’ 124).
4) Τα άρθρα 76-78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθε-
σία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
5) Tην παρ. 3 του άρθρου 215 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’ 141).
6) Την υπό στοιχεία ΔΠΘ/ΜΟΔΙΠ/35198/403/12-3-2024
(ΔΠΘ/ΑΔΥΚΔ/ΣΥΓΚ/35201/2335/638/12-3-2024) της Μονάδας Διασφάλισης Ποιότητας (ΜΟ.ΔΙ.Π.) του Δ.Π.Θ., του
Εσωτερικού Συστήματος Διασφάλισης Ποιότητας (ΕΣΔΠ)
του Δημοκριτείου Πανεπιστημίου Θράκης.
7) Την υπό στοιχεία ΔΠΘ/ΣΥΓΚ/33196/1628/1-3-2018
(υπ’ αρ. 62/54/15-2-2018 συν. (Β’ 1178)) απόφασή της,
που αφορά στην τροποποίηση του Κανονισμού λειτουργίας της Μονάδας Διασφάλισης Ποιότητας (ΜΟ.ΔΙ.Π.)
του Δημοκριτείου Πανεπιστημίου Θράκης, στην οποία
περιέχεται το Εσωτερικό Σύστημα Διασφάλισης Ποιότητας (ΕΣΔΠ).
8) Την υπό στοιχεία ΔΠΘ/ΣΥΓΚ/27754/1148/20-1-2023
(υπ’ αρ. 3/82/19-1-2023 συν.) απόφασή της, που αφορά
στη συγκρότηση της ΜΟ.ΔΙ.Π. του Δ.Π.Θ.
9) Την υπ’ αρ. 37277/21-9-2023 πρόσκληση της Εθνικής
Αρχής Ανώτατης Εκπαίδευσης για την υποβολή προτάσεων πιστοποίησης των Εσωτερικών Συστημάτων Δια-
σφάλισης Ποιότητας των ΑΕΙ και ΑΣΕΙ.
10) Την υπό στοιχεία ΔΠΘ/ΣΥΓΚ/57495/2423/
4-7-2022 (υπ’ αρ. 12/71/23-6-2022 συν. (Β’ 3769)) απόφαση της Συγκλήτου περί σύστασης Μονάδας Διασφάλισης
Ποιότητας στο Δημοκρίτειο Πανεπιστήμιο Θράκης.
11) Την υπό στοιχεία ΔΠΘ/ΜΟΔΙΠ/35183/401/
12-3-2024
(ΔΠΘ/ΑΔΥΚΔ/ΣΥΓΚ/35184/2332/636/
12-3-2024) απόφαση της ΜΟ.ΔΙ.Π. «Ανασκόπηση Εσωτερικού Συστήματος Διασφάλισης Ποιότητας ΔΠΘ (2022-
2023)» από την οποία προέκυψε η ανάγκη επικαιροποίησης του ΕΣΔΠ του Δ.Π.Θ.
12) Την υπό στοιχεία ΔΠΘ/ΔΔΚ/25927/2643/
3-1-2023 (Υ.Ο.Δ.Δ. 4) διαπιστωτική πράξη εκλογής Πρύτανη και ορισμού τεσσάρων (4) Αντιπρυτάνεων του Δ.Π.Θ.
13)
Την
υπό
στοιχεία
ΔΠΘ/ΠΡ/27669/1883/
18-1-2023 (Β’ 267) πράξη του Πρύτανη του Δ.Π.Θ. που
αφορά στον καθορισμό του τομέα ευθύνης και των επιμέρους αρμοδιοτήτων των τεσσάρων (4) Αντιπρυτάνεων
του Δημοκριτείου Πανεπιστημίου Θράκης και της σειράς
αναπλήρωσης Πρύτανη, σύμφωνα με την παρ. 2 του άρθρου 15 του ν. 4957/2022 (Α’ 141).
14) Την υπό στοιχεία ΔΠΘ/ΑΔΥΚΔ/ΣΥΓΚ/28064/
1527/448/26-1-2024 πράξη του Πρύτανη περί ανασυγκρότησης της Συγκλήτου του Δημοκριτείου Πανεπιστη-
μίου Θράκης για το ακαδημαϊκό έτος 2023-2024.
15) Το γεγονός ότι από τις διατάξεις της παρούσας
απόφασης δεν προκαλείται δαπάνη σε βάρος του τακτικού προϋπολογισμού του Ιδρύματος ή του κρατικού
προϋπολογισμού,
αποφάσισε να εγκρίνει την επικαιροποίηση του Εσωτερικού Συστήματος Διασφάλισης Ποιότητας (ΕΣΔΠ) του
Δημοκριτείου Πανεπιστημίου Θράκης, ως εξής:
ΚΕΦΑΛΑΙΟ Α
Δομή - Οργάνωση - Λειτουργία της Μονάδας
Διασφάλισης Ποιότητας του ΔΠΘ
Άρθρο 1
Θεσμικό πλαίσιο λειτουργίας της ΜΟΔΙΠ-ΔΠΘ
- Οι διατάξεις των άρθρων 215, 433 και 469 του
ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργι-
κότητας και της σύνδεσης των ΑΕΙ με την κοινωνία και
λοιπές διατάξεις».
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2341
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2341/19.04.2024
- Η υπ’ αρ. 12/71/23-6-2022 (Β’ 3769) απόφαση της Συγκλήτου του ΔΠΘ περί σύστασης Μονάδας Διασφάλισης
Ποιότητας στο Δημοκρίτειο Πανεπιστήμιο Θράκης.
- Η υπ’ αρ. 14/105/13-2-2024 (Β’ 1475) απόφαση της
Συγκλήτου του ΔΠΘ περί έγκρισης του Εσωτερικού Κανονισμού Λειτουργίας της Μονάδας Διασφάλισης Ποιό-
τητας του Δημοκριτείου Πανεπιστημίου Θράκης.
Άρθρο 2
Σύσταση Μονάδας
Διασφάλισης Ποιότητας στο ΔΠΘ
Με την υπ’ αρ. 12/71/23.6.2022 (Β’ 3769) απόφαση της
Συγκλήτου του Δημοκριτείου Πανεπιστημίου Θράκης
συστάθηκε στο Δημοκρίτειο Πανεπιστήμιο Θράκης η
Μονάδα Διασφάλισης Ποιότητας σε επίπεδο αυτοτελούς
Τμήματος το οποίο εποπτεύεται από τον/την Πρύτανη
του ΔΠΘ ή τον/την αρμόδιο Αντιπρύτανη, στον οποίο
έχει εκχωρηθεί η σχετική αρμοδιότητα.
Άρθρο 3
Αποστολή της Μονάδας
Διασφάλισης Ποιότητας του ΔΠΘ
Αποστολή της ΜΟΔΙΠ-ΔΠΘ είναι η συνεχής βελτίωση
της ποιότητας του εκπαιδευτικού και ερευνητικού έργου
του Ιδρύματος, καθώς και η αποτελεσματική λειτουργία και απόδοση των υπηρεσιών του, σύμφωνα με τις
διεθνείς πρακτικές, ιδίως δε με αυτές του Ευρωπαϊκού
Χώρου Ανώτατης Εκπαίδευσης και τις κατευθυντήριες οδηγίες της Εθνικής Αρχής Ανώτατης Εκπαίδευσης
(ΕΘΑΑΕ).
Στο πλαίσιο της αποστολής της η ΜΟΔΙΠ-ΔΠΘ μεριμνά για:
- την ανάπτυξη συγκεκριμένης πολιτικής και στρατηγικής και των απαραίτητων διαδικασιών και δράσεων
για τη συνεχή βελτίωση της ποιότητας του έργου και
των υπηρεσιών του Ιδρύματος, στο πλαίσιο του Εσωτερικού Συστήματος Διασφάλισης της Ποιότητας (ΕΣΔΠ)
του Ιδρύματος,
- την οργάνωση, λειτουργία και συνεχή βελτίωση του
ΕΣΔΠ του ΔΠΘ,
- τον συντονισμό και την υποστήριξη των διαδικασιών
αξιολόγησης των ακαδημαϊκών μονάδων και των λοιπών
υπηρεσιών του ιδρύματος καθώς και των προγραμμάτων
σπουδών στο πλαίσιο του ΕΣΔΠ του ΔΠΘ, στο πλαίσιο
των αρχών, κατευθύνσεων και οδηγιών της ΕΘΑΑΕ.
Άρθρο 4
Διάρθρωση - Συγκρότηση της Μονάδας
Διασφάλισης Ποιότητας του ΔΠΘ
1. Η ΜΟΔΙΠ-ΔΠΘ διαρθρώνεται εσωτερικά από α) την
Επιτροπή Διασφάλισης Ποιότητας (ΕΔΠ-ΔΠΘ) και β) την
Υπηρεσία Διασφάλισης Ποιότητας (ΥΔΠ-ΔΠΘ).
2. Η ΕΔΠ-ΔΠΘ συγκροτείται με απόφαση της Συγκλήτου και αποτελείται από α) τον Πρύτανη ή τον αρμό-
διο Αντιπρύτανη του ΔΠΘ β) πέντε (5) μέλη Διδακτικού
Ερευνητικού Προσωπικού (ΔΕΠ) της βαθμίδας του Καθηγητή ή Αναπληρωτή Καθηγητή, γ) έναν (1) εκπρόσωπο
από κάθε κατηγορία μελών Εργαστηριακού Διδακτικού
Προσωπικού (ΕΔΙΠ), Ειδικού Εκπαιδευτικού Προσωπικού
(ΕΕΠ) και Ειδικού Τεχνικού Εργαστηριακού Προσωπικού
(ΕΤΕΠ) του ΔΠΘ, δ) έναν (1) εκπρόσωπο των προπτυχιακών φοιτητών, ε) έναν (1) εκπρόσωπο των μετα-
πτυχιακών φοιτητών και υποψηφίων διδακτόρων και
στ) έναν (1) εκπρόσωπο από τους Επισκέπτες Καθηγητές,
τους εντεταλμένους διδάσκοντες, τους Επισκέπτες Ερευνητές και Ερευνητές επί συμβάσει που απασχολούνται
στο ΔΠΘ.
3. Η θητεία της Επιτροπής είναι πενταετής. Οι εκπρόσωποι των περ. δ) έως στ) αναδεικνύονται ανά ακαδη-
μαϊκό έτος και έχουν δικαίωμα ψήφου σε θέματα που
σχετίζονται με την ιδιότητά τους.
Στις συνεδριάσεις της Επιτροπής μετέχουν χωρίς δικαίωμα ψήφου ο/η Προϊστάμενος/η της ΜΟΔΙΠ-ΔΠΘ
και ο/η Εκτελεστικός Διευθυντής του ΑΕΙ.
4. Η ΥΔΠ-ΔΠΘ στελεχώνεται με διοικητικό προσωπικό
του ΔΠΘ και προΐσταται αυτής υπάλληλος του ΑΕΙ ειδικότητας ή κλάδου, που καθορίζεται στον Οργανισμό
του ΔΠΘ.
Άρθρο 5
Εσωτερικός Κανονισμός Λειτουργίας
της Μονάδας Διασφάλισης Ποιότητας του ΔΠΘ
Στον Εσωτερικό Κανονισμό Λειτουργίας της Μονάδας
Διασφάλισης Ποιότητας του Δημοκριτείου Πανεπιστημίου Θράκης (Β’ 1475/2024) περιγράφεται αναλυτικά η
οργάνωση, η λειτουργία της ΜΟΔΙΠ-ΔΠΘ καθώς και οι
αρμοδιότητες της Επιτροπής Διασφάλισης Ποιότητας και
της Υπηρεσίας Διασφάλισης Ποιότητας, καθώς και διατάξεις που καθορίζουν τις συνεδριάσεις της Επιτροπής
Διασφάλισης Ποιότητας.
ΚΕΦΑΛΑΙΟ Β’
Εσωτερικό Σύστημα Διασφάλισης Ποιότητας
του Δημοκριτείου Πανεπιστημίου Θράκης
(ΕΣΔΠ- ΔΠΘ)
Άρθρο 7
Σκοπός και πεδίο εφαρμογής του Εσωτερικού
Συστήματος Διασφάλισης Ποιότητας
1. Σκοπός του ΕΣΔΠ-ΔΠΘ, είναι η επίτευξη υψηλής ποιότητας στη λειτουργία του Δημοκριτείου Πανεπιστημίου
Θράκης και η συνεχής βελτίωση του εκπαιδευτικού και
ερευνητικού του έργου, καθώς και η αποτελεσματική
λειτουργία και απόδοση των υπηρεσιών του, σύμφωνα
με τις διεθνείς πρακτικές, ιδίως εκείνες του Ευρωπαϊκού
Χώρου Ανώτατης Εκπαίδευσης και τις αρχές και τις κατευθύνσεις της ΕΘΑΑΕ.
2. Το ΕΣΔΠ-ΔΠΘ περιλαμβάνει όλες εκείνες τις διεργασίες και διαδικασίες που απαιτούνται από το Ίδρυμα για
την συστηματική εφαρμογή της διασφάλισης ποιότητας
με σκοπό τη βελτίωση του εκπαιδευτικού και ερευνητικού έργου που πραγματοποιείται στο Ίδρυμα, και ειδι-
κότερα την εφαρμογή διαδικασιών πιστοποίησης των
προγραμμάτων σπουδών του όπως απαιτεί η εκάστοτε
νομοθεσία.
3. Πεδίο εφαρμογής του ΕΣΔΠ-ΔΠΘ είναι η ακαδημαϊκή πιστοποίηση όλων των Προγραμμάτων Σπουδών
του ΔΠΘ, η πιστοποίηση του ΕΣΔΠ-ΔΠΘ καθώς και η
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2341/19.04.2024
εφαρμογή των διαδικασιών διασφάλισης ποιότητας στις
ακαδημαϊκές και ερευνητικές μονάδες, τις διοικητικές
υπηρεσίες και δομές, και το ανθρώπινο δυναμικό του
ΔΠΘ.
Άρθρο 8
Δομή του ΕΣΔΠ-ΔΠΘ
1. Η δομή του ΕΣΔΠ-ΔΠΘ περιλαμβάνει διεργασίες,
διαδικασίες και οδηγίες εργασίας, οι οποίες συνδέονται
και αλληλεπιδρούν μεταξύ τους ώστε να παράγονται τα
επιμέρους και τα συνολικά αποτελέσματα της λειτουργίας του Συστήματος. Ειδικότερα:
α) Οι διεργασίες είναι οργανικές ενότητες του Συστήματος, που αποτυπώνουν τις λειτουργίες που απαιτού-
νται για την εφαρμογή του ΕΣΔΠ-ΔΠΘ και αντιστοιχούν
στις απαιτήσεις του προτύπου διασφάλισης ποιότητας.
Κάθε διεργασία προσλαμβάνει τα οικεία εισερχόμενα δεδομένα του Ιδρύματος και αποδίδει αντίστοιχα ή σχετικά
με τη διεργασία αποτελέσματα.
β) Κάθε διεργασία συντίθεται από μία ή παραπάνω
διαδικασίες, οι οποίες εξειδικεύουν τη διεργασία. Κάθε
διαδικασία έχει έναρξη, τέλος και στάδια και διέπεται από
ένα σταθερό και οριοθετημένο πλαίσιο που διευκολύνει
την ενσωμάτωση και επιτυχή διαχείρισή της από τις ακαδημαϊκές, ερευνητικές και διοικητικές μονάδες του ΔΠΘ.
γ) Η οδηγία εργασίας είναι η περιγραφή του τρόπου
υλοποίησης μιας διαδικασίας ή/και των επιμέρους σταδίων της με τη μορφή αναλυτικών βημάτων, επεξηγημα-
τικών πληροφοριών και ενδεικτικών παραδειγμάτων για
την εξυπηρέτηση των χρηστών του συστήματος.
δ) Η τεκμηρίωση κάθε διεργασίας υλοποιείται από τα
αναγκαία έγγραφα και αρχεία σε ηλεκτρονική ή/και έντυπη μορφή όπως ορίζεται από τις εκάστοτε ισχύουσες
διατάξεις και το Εγχειρίδιο Ποιότητας του ΕΣΔΠ-ΔΠΘ
ώστε να είναι δυνατή η παρακολούθηση και η επαλήθευση τήρησης των προβλεπόμενων διαδικασιών και
τεκμηρίωσης των διεργασιών.
ε) Τα αποτελέσματα κάθε διεργασίας αξιολογούνται
με τη χρήση δεικτών επιδόσεων (Key performance
Indicators-KPI’s) όπως αυτοί περιγράφονται και προσδιορίζονται στο Εγχειρίδιο Ποιότητας του ΕΣΔΠ-ΔΠΘ.
2. Οι βασικές διεργασίες του ΕΣΔΠ του ΔΠΘ είναι:
- Διεργασία 1 Πολιτική Διασφάλισης Ποιότητας
Το Δημοκρίτειο Πανεπιστήμιο Θράκης εφαρμόζει Πολιτική Διασφάλισης Ποιότητας, η οποία αποτελεί μέρος
του στρατηγικού του σχεδιασμού. Η πολιτική αυτή πρέπει να αναπτύσσεται και να εξειδικεύεται στους τομείς
δράσεις του Δημοκρίτειου Πανεπιστημίου Θράκης, να
δημοσιοποιείται και να εφαρμόζεται από όλα τα ενδιαφερόμενα μέρη.
- Διεργασία 2 Διάθεση και Διαχείριση Πόρων
Το Δημοκρίτειο Πανεπιστήμιο Θράκης θα πρέπει να
διαθέτει επαρκείς πόρους για την κάλυψη των αναγκών
της διδασκαλίας, της μάθησης, της έρευνας και των ακαδημαϊκών και λειτουργικών του δραστηριοτήτων εν γέ-
νει. Θα πρέπει αφενός μεν να διαθέτει χρηματοδότηση,
επαρκείς υποδομές και ανθρώπινους πόρους για την
εκπαίδευση και την έρευνα, αφετέρου δε να διευκολύνει
την άμεση πρόσβαση σε αυτές, με τη θέσπιση εσωτερικών κανόνων (π.χ. αίθουσες, εργαστήρια, βιβλιοθήκες,
δίκτυα, φοιτητική μέριμνα, υπηρεσίες σταδιοδρομίας,
κοινωνικής πολιτικής, κ.λπ.).
- Διεργασία 3 Στρατηγικός Σχεδιασμός Ιδρύματος
Το Δημοκρίτειο Πανεπιστήμιο Θράκης, εκπονεί το
Στρατηγικό του Σχέδιο, την Ετήσια Στοχοθεσία καθώς
και τη Συμφωνία Προγραμματικού Σχεδιασμού. Η εκπόνηση και κατάρτιση πρότασης των ως άνω διαδικασιών
αποτελούν αρμοδιότητα της Μονάδας Στρατηγικού Σχεδιασμού του ΔΠΘ. Κατά το στρατηγικό σχεδιασμό καθο-
ρίζονται οι στρατηγικοί στόχοι, με βάση τους οποίους
τίθενται και οι επιμέρους στόχοι του ΔΠΘ. Οι στόχοι αυτοί
μπορεί να είναι ποσοτικοί και ποιοτικοί και απορρέουν
από τη στρατηγική του.
- Διεργασία 4 Εσωτερική Αξιολόγηση
Το ΕΣΔΠ-ΔΠΘ περιλαμβάνει διαδικασίες, οι οποίες
εξασφαλίζουν την ετήσια εσωτερική αξιολόγηση των
ακαδημαϊκών μονάδων, προγραμμάτων και διοικητικών
δραστηριοτήτων του Δημοκρίτειου Πανεπιστημίου Θράκης, εντοπίζουν σφάλματα ή κενά και ορίζουν διορθωτι-
κές ενέργειες, σε συνεργασία με τη μονάδα/πρόγραμμα
που αξιολογείται, ώστε να επιτυγχάνονται οι στόχοι που
έχουν ορισθεί, με προσδοκώμενο αποτέλεσμα τη βελτίωση της ποιότητας. Για τα αποτελέσματα των εσωτερι-
κών αξιολογήσεων ενημερώνεται η Διοίκηση του ΔΠΘ,
κατά τη διάρκεια της ανασκόπησης.
- Διεργασία 5 Συλλογή Δεδομένων Ποιότητας
Το Δημοκρίτειο Πανεπιστήμιο Θράκης έχει την πλήρη
ευθύνη για τη συλλογή, ανάλυση και χρήση πληροφοριών, με τρόπο ενιαίο, λειτουργικό και άμεσα προσβά-
σιμο, με σκοπό την αποτελεσματική διαχείριση των δεδομένων ποιότητας των εκπαιδευτικών, ερευνητικών
και λοιπών ακαδημαϊκών δραστηριοτήτων, καθώς και
των δεδομένων της διοικητικής λειτουργίας. Μεταξύ
των δεδομένων που συλλέγονται περιλαμβάνονται ο
βαθμός ικανοποίησης των ενδιαφερομένων μερών από
τις υπηρεσίες του ΔΠΘ, τα παράπονα που κατατίθενται,
δεδομένα για την Έκθεση Επιδόσεων του ιδρύματος καθώς και δεδομένα για τους διεθνείς πίνακες κατατάξεων
πανεπιστημίων.
- Διεργασία 6 Δημοσιοποίηση Πληροφοριών
Το Δημοκρίτειο Πανεπιστήμιο Θράκης δημοσιοποιεί
τις εκπαιδευτικές και ακαδημαϊκές του δραστηριότητες
με άμεσο και προσβάσιμο τρόπο. Επίσης μέσω της ιστοσελίδας του ενημερώνει τα ενδιαφερόμενα μέρη για την
πολιτική και το σύστημα ποιότητας που εφαρμόζει. Οι
σχετικές πληροφορίες θα πρέπει να είναι επικαιροποιημένες και διατυπωμένες με αντικειμενικότητα πληρότητα
και σαφήνεια.
- Διεργασία 7 Εξωτερική Αξιολόγηση
Το Δημοκρίτειο Πανεπιστήμιο Θράκης υποβάλλεται σε
περιοδική εξωτερική αξιολόγηση από επιτροπές εμπειρογνωμόνων που ορίζονται από την ΕΘΑΑΕ, με σκοπό
την πιστοποίηση του ΕΣΔΠ-ΔΠΘ. Η περιοδικότητα της
εξωτερικής αξιολόγησης καθορίζεται από την ΕΘΑΑΕ.
- Διεργασία 8 Ίδρυση και Τροποποίηση Προγραμμάτων Σπουδών
Το Δημοκρίτειο Πανεπιστήμιο Θράκης διαθέτει μηχανισμό αφενός μεν για τον σχεδιασμό και την ίδρυση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2341/19.04.2024
νέων Προγραμμάτων Σπουδών, αφετέρου δε για τον
συντονισμό και τον έλεγχο των προτεινόμενων από τα
Τμήματα αλλαγών/τροποποιήσεων στα υφιστάμενα
Προγράμματα Σπουδών (προπτυχιακών, μεταπτυχιακών
ή διδακτορικών σπουδών ελληνικά ή ξενόγλωσσα), προκειμένου αυτά να ανταποκρίνονται στους στόχους και
τα μαθησιακά αποτελέσματα που έχουν τεθεί για αυτά.
- Διεργασία 9 Δομή - Οργάνωση ΕΣΔΠ-ΔΠΘ
Το Δημοκρίτειο Πανεπιστήμιο Θράκης σχεδιάζει και
οργανώνει το ΕΣΔΠ-ΔΠΘ, το οποίο περιλαμβάνει όλες
εκείνες τις διεργασίες και διαδικασίες που απαιτούνται
από το Ίδρυμα για την συστηματική εφαρμογή της διασφάλισης ποιότητας με σκοπό τη βελτίωση του εκ-
παιδευτικού και ερευνητικού έργου του ΔΠΘ και ειδικότερα την εφαρμογή διαδικασιών πιστοποίησης των
προγραμμάτων σπουδών του όπως απαιτεί η εκάστοτε
νομοθεσία.
Άρθρο 9
Εγχειρίδιο Ποιότητας του ΕΣΔΠ- ΔΠΘ
1. Στο Εγχειρίδιο Ποιότητας περιέχεται η δομή και η
οργάνωση του ΕΣΔΠ- ΔΠΘ, η πολιτική ποιότητας του
Ιδρύματος καθώς και οι επί μέρους πολιτικές για κάθε
δραστηριότητα του ΕΣΔΠ-ΔΠΘ, οι διεργασίες, οι διαδικασίες και οι οδηγίες εργασιών αποτυπώνονται και
περιγράφονται αναλυτικά στο Εγχειρίδιο Ποιότητας του
ΕΣΔΠ- ΔΠΘ.
2. Στο Εγχειρίδιο Ποιότητας του ΕΣΔΠ-ΔΠΘ περιλαμβάνονται τα απαραίτητα έντυπα τεκμηρίωσης και ροής
πληροφοριών και οι προϋποθέσεις για την τήρηση αρχείου (έντυπου και ηλεκτρονικού).
3. Το Εγχειρίδιο Ποιότητας του ΕΣΔΠ-ΔΠΘ συντάσσεται από τη ΜΟΔΙΠ-ΔΠΘ και εγκρίνεται από τη Σύγκλη-
το, ενώ δύναται να αναθεωρείται με την ίδια διαδικασία
όποτε αυτό κριθεί αναγκαίο.
Άρθρο 10
Έναρξη ισχύος
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Κομοτηνή, 26 Μαρτίου 2024
Ο Πρύτανης
ΦΩΤΙΟΣ ΜΑΡΗΣ

[Source: 20240202341.pdf | Tokens: 14887]